               23.12.2015

               BG

               Официален вестник на Европейския съюз

               C 434/156

         P7_TA(2012)0502
   Правилник за дейността на ЕП: изменение на член 123 относно писмените декларации и на член 42 относно законодателните инициативи
   Решение на Европейския парламент от 13 декември 2012 г. относно изменението на членове 123 и 42 от Правилника за дейността на Европейския парламент: писмени декларации и законодателни инициативи (2011/2058(REG))
   (2015/C 434/20)

      Европейският парламент,

               —

               като взе предвид писмото на своя председател от 11 ноември 2010 г.,

               —

               като взе предвид проучването на своя тематичен отдел, озаглавено „Писмени декларации в Европейския парламент: преглед на процедурата и въздействието“ (PE 462.424),

               —

               като взе предвид членове 211 и 212 от своя правилник,

               —

               като взе предвид доклада на комисията по конституционни въпроси (A7-0242/2012),

         като има предвид, че:

               А.

               с течение на годините Парламентът е увеличил значително своите правомощия, като се е сдобил с важни инструменти, чрез които може да оказва влияние върху процеса на вземане на решения в Европейския съюз по отношение на по-голямата част от дейностите на Съюза;

               Б.

               институциите следва да гарантират, че всяка писмена декларация, адресирана към тях, се разглежда по надлежния ред;

               В.

               писмените декларации служат като полезно средство за повдигане на въпроси от особен интерес за гражданите на Съюза;

               Г.

               писмените декларации се използват редовно, но техният брой не е много голям; само една малка част от тях получава необходимата подкрепа от мнозинството от всички членове на Парламента;

               Д.

               по-голямата част от писмените декларации отпадат след предвидения в правилника срок;

               Е.

               повечето приети писмени декларации са адресирани към Комисията, за която се признава, че е единствената институция, отговорила на повдигнатите в тях въпроси;

               Ж.

               тези отговори в повечето случаи се свеждат до изброяване на текущите дейности на Комисията и само в изключителни случаи в тях се предвижда специална мярка, за която поводът е съответната писмена декларация;

               З.

               в светлината на увеличените прерогативи на Парламента, както и с оглед на въвеждането на европейската гражданска инициатива, значението на писмените декларации се е променило, въпреки че те все още могат да служат като полезен инструмент, предоставящ възможност на членовете на ЕП да повишат информираността по въпроси от обществена значимост;

               И.

               писмените декларации имат много ограничено въздействие по отношение както на определянето на дневния ред, така и на оказването на влияние върху решенията, вземани от институциите, и че може да се създаде погрешна представа за тяхната ефективност; при все това, когато се използват правилно, те все още имат стойност като популярен инструмент за провеждане на кампании; към предложенията, в които се призовава за предприемане на законодателни действия, следва да се прилага член 42, параграф 2, който предоставя на всеки член на ЕП действителна възможност да окаже влияние върху законодателството на Съюза и да включи дадено предложение в работата на комисиите на Парламента;

               Й.

               качеството и уместността на някои писмени декларации и по-специално тяхното съответствие с областите на компетентност на Съюза, определени в част първа, дял I от Договора за функционирането на Европейския съюз, могат да бъдат неудовлетворителни; ето защо през следващия парламентарен мандат Парламентът може да извърши оценка на въздействието на новите разпоредби на своя правилник относно писмените декларации и да разгледа тяхната ефективност;

               1.

               Реши да внесе в своя правилник следните изменения;

               2.

               Счита, че институциите, към които е адресирана дадена писмена декларация, следва да информират Парламента за това, какви мерки възнамеряват да предприемат, в срок от три месеца след получаване на декларацията; освен това възнамерява да се опита да постигне споразумение с Комисията относно този принцип при следващите преговори за преразглеждане на Рамковото споразумение за отношенията между Европейския парламент и Европейската комисия;

               3.

               Напомня, че настоящите изменения влизат в сила на първия ден от следващата месечна сесия;

               4.

               Приветства решението на Бюрото да ограничи широкото разгласяване на писмените декларации и така да се осигури безпроблемен достъп за членовете на ЕП до пленарната зала на Парламента;

               5.

               Възлага на своя председател да предаде за сведение настоящото решение на Съвета и на Комисията.

      Изменение 6

      Правилник за дейността на Европейския парламент

      Член 42 — параграфи 2 и 3

                  Текст в сила

                  Изменение

               2.   Всеки член на Парламента може да внесе предложение за акт на Съюза в рамките на правото на инициатива на Парламента по член 225 от Договора за функционирането на Европейския съюз.

               2.   Всеки член на Парламента може да внесе предложение за акт на Съюза в рамките на правото на инициатива на Парламента по член 225 от Договора за функционирането на Европейския съюз.
                     Такова предложение може да се внесе съвместно от най-много 10 членове на ЕП. В предложението се посочва правното основание, като предложението може да бъде придружено от изложение на мотивите от не повече от 150 думи.

               3.   Предложението се внася чрез председателя на Парламента, който
                     го разпределя на
                   компетентната за
                     неговото разглеждане
                   комисия. Преди да бъде разпределено, предложението се превежда на онези официални езици, които председателят на компетентната комисия счете за необходими за предварителното разглеждане.
                     В
                   срок от три месеца след разпределянето на предложението и след изслушване на
                     автора
                   му,
                     комисията
                   взема решение относно последващите действия.

               3.   Предложението се внася чрез председателя на Парламента, който
                     проверява дали са изпълнени правните изисквания. Той може да отнесе предложението за изготвяне на становище относно целесъобразността на неговото правно основание до
                   компетентната за
                     такава проверка
                   комисия.
                     Ако председателят определи предложението за допустимо, той обявява това на пленарно заседание и разпределя предложението на компетентната комисия.

               Преди да бъде разпределено, предложението се превежда на онези официални езици, които председателят на компетентната комисия счете за необходими за предварителното разглеждане.

                     Компетентната комисия може да препоръча на председателя предложението да бъде предоставено за подпис от членовете на ЕП, при условие че се спазят условията и сроковете, предвидени в член 123, параграфи 1а, 2 и 5.

                     Ако комисията реши да внесе предложението в Парламента съгласно предвидената в член 48 процедура, авторът
                   на предложението се
                     споменава
                   поименно в заглавието на доклада.

                     Ако предложението е подписано от мнозинството от всички членове на Парламента, се счита, че Председателският съвет разрешава изготвянето на доклад относно предложението. След като изслуша авторите на предложението, комисията изготвя доклад съгласно член 48.

                     Ако предложението не е предоставено за допълнителни подписи или не е подписано от мнозинството от всички членове на Парламента, в
                   срок от три месеца след разпределянето на предложението и след изслушване на
                     авторите
                   му
                     компетентната комисия
                   взема решение относно последващите действия.

                     Авторите
                   на предложението се
                     споменават
                   поименно в заглавието на доклада.

      Изменение 1

      Правилник за дейността на Европейския парламент

      Член 123 — параграф 1

                  Текст в сила

                  Изменение

               1.
                     До петима
                   членове на Парламента могат да внесат писмена декларация от не повече от 200 думи по въпрос, който
                     попада в компетенциите
                   на Европейския съюз
                     и не включва теми, предмет на текуща към момента законодателна процедура
                  .
                     Председателят дава разрешение за
                   всеки
                     отделен
                   случай. Писмените декларации се
                     отпечатват
                   на официалните езици и се разпространяват. Те се вписват в регистър, заедно с имената на лицата, които са ги подписали. Регистърът е публичен и
                     се пази пред входа на пленарната зала по време на месечните сесии, а през останалото време на подходящо място, определено от квесторската колегия
                  .

               1.
                     Най-малко 10
                   членове на Парламента
                     от най-малко три политически групи
                   могат да внесат писмена декларация от не повече от 200 думи, отнасяща се изключително до въпрос, който
                     е от компетентността
                   на Европейския съюз.
                     Съдържанието на тази декларация не може да излиза извън формата на декларация. По-конкретно тя не може да призовава за предприемане на каквито и да е законодателни действия, да съдържа решения по въпроси, за които в Правилника за дейността се предвиждат специални процедури и правомощия, или да разглежда въпроса за текущи процедури в Парламента.

                     1а.

                     Разрешението за предприемане на по-нататъшни действия се дава въз основа на обосновано решение на председателя съгласно параграф 1 във
                   всеки
                     един
                   случай. Писмените декларации се
                     публикуват
                   на официалните езици
                     на интернет сайта на Парламента
                   и се разпространяват
                     по електронен път до всички членове на ЕП
                  . Те се вписват в
                     електронен
                   регистър, заедно с имената на лицата, които са ги подписали. Регистърът е публичен и
                     е достъпен чрез интернет сайта на Парламента
                  .
                     Също така председателят съхранява подписаните писмени декларации на хартиен носител.

      Изменение 2

      Правилник за дейността на Европейския парламент

      Член 123 — параграф 2

                  Текст в сила

                  Изменение

               2.   Всеки член на Парламента може да положи подписа си под декларация, която е вписана в
                     регистъра
                  .

               2.   Всеки член на Парламента може да положи подписа си под декларация, която е вписана в
                     електронния регистър
                  .
                     Подписът може да бъде оттеглен във всеки един момент в срок от три месеца след вписването на декларацията в регистъра. В случай на оттегляне на подпис съответният член на ЕП не може да положи отново своя подпис под декларацията.

      Изменение 7

      Правилник за дейността на Европейския парламент

      Член 123 — параграф 3

                  Текст в сила

                  Изменение

               3.   Когато дадена декларация е подписана от мнозинството от членовете на Парламента, председателят уведомява за това Парламента
                     и
                   публикува имената на подписалите я
                     членове на ЕП в протокола от заседанието и декларацията като приет текст
                  .

               3.   Когато
                     в края на срока от три месеца от вписването й в регистъра
                   дадена декларация е подписана от мнозинството от членовете на Парламента, председателят уведомява за това Парламента
                     . Без това да задължава Парламента, декларацията се
                   публикува
                     в протокола от заседанието съвместно с
                   имената на подписалите я.

      Изменение 4

      Правилник за дейността на Европейския парламент

      Член 123 — параграф 4 а (нов)

                  Текст в сила

                  Изменение

                     4а.

                     Когато институциите, към които е адресирана приетата декларация, в срок от три месеца след получаването й не информират Парламента за това, какви мерки възнамеряват да предприемат, по искане на някой от авторите на декларацията въпросът се включва в дневния ред на следващото заседание на компетентната комисия.

      Изменение 5

      Правилник за дейността на Европейския парламент

      Член 123 — параграф 5

                  Текст в сила

                  Изменение

               5.   Писмена декларация, която е била вписана в регистъра в продължение на повече от три месеца и не е подписана от най-малко половината от членовете на Парламента, отпада.

               5.   Писмена декларация, която е била вписана в регистъра в продължение на повече от три месеца и не е подписана от най-малко половината от членовете на Парламента, отпада
                     , без да има възможност за продължаване на този тримесечен срок
                  .


title: 2009/906/ОВППС: Решение 2009/906/ОВППС на Съвета от 8 декември 2009 година относно Полицейската мисия на Европейския съюз (ПМЕС) в Босна и Херцеговина (БиХ)

text:
               9.12.2009

               BG

               Официален вестник на Европейския съюз

               L 322/22

      РЕШЕНИЕ 2009/906/ОВППС НА СЪВЕТА

   от 8 декември 2009 година
   относно Полицейската мисия на Европейския съюз (ПМЕС) в Босна и Херцеговина (БиХ)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз и, по-специално член 28 и член 43, параграф 2 от него,
   като има предвид, че:

               (1)

               На 19 ноември 2007 г. Съветът прие Съвместно действие 2007/749/ОВППС относно Полицейската мисия на Европейския съюз (ПМЕС) в Босна и Херцеговина (БиХ) (1). Срокът на това съвместно действие изтича на 31 декември 2009 г.

               (2)

               Структурата на командване и контрол на ПМЕС не следва да засяга договорната отговорност на ръководителя на мисията към Комисията за изпълнение на бюджета на ПМЕС.

               (3)

               Капацитетът за оперативно дежурство следва да се активира за ПМЕС.

               (4)

               ПМЕС ще се провежда в контекста на обстановка, която би могла да се влоши и да навреди на целите на общата външна политика и политика на сигурност, уредени в член 21 от Договора за Европейския съюз,

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   Полицейската мисия на Европейския съюз (ПМЕС) в Босна и Херцеговина (БиХ), създадена със Съвместно действие 2002/210/ОВППС (2), се продължава считано от 1 януари 2010 г.
   2.   ПМЕС действа в съответствие с мандата на мисията, уреден в член 2, и изпълнява задачите, уредени в член 3.
   Член 2
   Мандат на мисията
   В рамките на по-широкия подход, основан на принципите на правовата държава, в БиХ и в региона и като запазва остатъчен капацитет в областта на реформата и отчетността на полицията, ПМЕС преди всичко подкрепя съответните правоприлагащи агенции на БиХ в борбата с организираната престъпност и корупцията, най-вече като обръща специално внимание на правоприлагащите агенции на държавно равнище, на засилването на взаимодействието между полицията и прокуратурата и на регионалното и международното сътрудничество.
   ПМЕС предоставя оперативни съвети на специалния представител на Европейския съюз (СПЕС) в подкрепа на неговата роля. Чрез работата и мрежата си в рамките на страната ПМЕС дава своя принос към общите усилия за осигуряване на пълна информираност на ЕС относно обстановката в БиХ.
   ПМЕС действа съгласно общите цели от приложение 11 към Общото рамково споразумение за мир в Босна и Херцеговина, като неговите цели се подкрепят чрез инструментите на Европейската общност.
   Член 3
   Основни задачи на мисията
   За да се изпълни мисията, основните задачи на ПМЕС са:

               1.

               Укрепване на оперативния капацитет и съвместните способности на правоприлагащите агенции, занимаващи се с борбата с организираната престъпност и корупцията;

               2.

               Оказване на съдействие и подкрепа за систематично планиране и провеждане на разследвания в борбата с организираната престъпност и корупцията;

               3.

               Оказване на съдействие и насърчаване на развитието на капацитета за наказателно разследване на БиХ;

               4.

               Засилване на сътрудничеството полиция—прокуратура;

               5.

               Засилване на сътрудничеството полиция—места за лишаване от свобода;

               6.

               Принос за осигуряване на подходящо ниво на отчетност.

         Член 4
   Структура на мисията
   1.   ПМЕС има следната структура:

               а)

               генерален щаб в Сараево, съставен от ръководителя на мисията и личния състав, предвиден в оперативния план (OPLAN);

               б)

               четири регионални бюра в Сараево, Баня Лука, Мостар и Тузла;

               в)

               звена на високо ръководно равнище и на друго ключово равнище, според необходимостта, в съответните правоприлагащи агенции, занимаващи се с борбата с организираната престъпност и корупцията (Държавна агенция за разследване и защита, Гранична полиция, Орган за непряко данъчно облагане, Дирекция за полицейска координация, Държавна прокуратура и др.)

         2.   Тези елементи подлежат на по-нататъшна подробна уредба в OPLAN. Съветът следва да одобри оперативната концепция (CONOPS) и OPLAN.
   Член 5
   Командващ гражданските операции
   1.   Директорът на способностите за планиране и провеждане на граждански операции (СППГО) е командващ гражданските операции за ПМЕС.
   2.   Командващият гражданските операции осъществява командването и контрола на ПМЕС на стратегическо равнище под политическия контрол и стратегическото ръководство на Комитета по политика и сигурност (КПС) и под общото ръководство на върховния представител на Съюза по въпросите на външните работи и политиката на сигурност (ВП).
   3.   Командващият гражданските операции осигурява правилното и ефективно изпълнение на решенията на Съвета, както и на решенията на КПС, включително като издава според необходимостта инструкции на стратегическо равнище на ръководителя на мисията и като му предоставя съвети и техническа подкрепа.
   4.   Целият командирован личен състав остава под пълното командване на националните органи на командироващата държава или съответната институция на ЕС. Националните органи прехвърлят оперативния контрол (ОPCON) на техния личен състав, екипи и звена на командващия гражданските операции.
   5.   Командващият гражданските операции носи обща отговорност за обезпечаване на правилното изпълнение на задълженията на ЕС.
   6.   Командващият гражданските операции и СПЕС се консултират взаимно съгласно изискванията.
   Член 6
   Ръководител на мисията
   1.   Ръководителят на мисията поема отговорност за и упражнява командването и контрола на ПМЕС на ниво театър на операциите.
   2.   Ръководителят на мисията извършва възложеното му от командващия гражданските операции командване и контрол на личния състав, екипите и звената от участващите в мисията държави, като заедно с това носи административна и логистична отговорност, включително по отношение на предоставените на разположение на ПМЕС активи, ресурси и информация.
   3.   Ръководителят на мисията издава инструкции на целия личен състав на ПМЕС с оглед ефективното провеждане на ПМЕС на театъра на операциите, като осигурява нейната координация и ежедневно ръководство и като изпълнява инструкциите на стратегическо равнище на командващия гражданските операции.
   4.   Ръководителят на мисията отговаря за изпълнението на бюджета на ПМЕС. За тази цел ръководителят на мисията подписва договор с Комисия.
   5.   Ръководителят на мисията отговоря за дисциплинарния контрол над личния състав. Дисциплинарните мерки по отношение на командирования личен състав се налагат от съответния национален орган или орган на ЕС.
   6.   Ръководителят на мисията представлява ПМЕС в зоната на операциите и осигурява необходимата ѝ публичност.
   7.   Ръководителят на мисията осъществява координация, когато е уместно, с други участници от ЕС на място. Без да се засяга командната верига, ръководителят на мисията получава политически указания на местно равнище от СПЕС.
   Член 7
   Личен състав на ПМЕС
   1.   Броят и компетенциите на личния състав на ПМЕС са в съответствие с мандата на мисията, уреден в член 2, основните задачи на мисията, уредени в член 3, и със структурата, уредена в член 4.
   2.   ПМЕС се състои основно от личен състав, командирован от държавите-членки или от институциите на ЕС. Всяка държава-членка или институция на ЕС поема разходите, свързани с командирования от нея личен състав, включително пътните разноски до и от мястото на разполагане, заплати, медицински осигуровки и надбавки, различни от приложимите дневни такива, както и надбавки за работа при трудни условия и риск.
   3.   ПМЕС може също да назначава, според необходимото, международен граждански личен състав и местен персонал на договорна основа, ако необходимите функции не са осигурени от персонала, командирован от държавите-членки. По изключение, в надлежно обосновани случаи, когато не са налице квалифицирани кандидатури от държавите-членки, граждани на участващите трети държави могат да бъдат наемани на работа на договорна основа, по целесъобразност.
   4.   Целият личен състав съблюдава специфичните за мисията минимални оперативни стандарти за сигурност и плана за сигурност на мисията, подкрепящ политиката на ЕС за сигурност на мястото на операциите. По отношение на защитата на класифицирана информация на ЕС, поверена на персонала с оглед на задълженията му, целият персонал спазва принципите и минималните стандарти за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (3) (по-нататък наричани „разпоредби относно сигурността на Съвета“).
   Член 8
   Статут на мисията и личен състав на ПМЕС
   1.   Приемат се необходимите разпоредби за продължаването на срока на Споразумението от 4 октомври 2002 г., сключено между ЕС и БиХ относно дейностите на ПМЕС в БиХ за срока на ПМЕС.
   2.   Държавата или институцията на ЕС, командировала член на личния състав, носи отговорност за всички жалби, свързани с командироването, от или засягащи съответния член на личния състав. Въпросната държава или институция на ЕС отговаря за предприемането на действия срещу командирования служител.
   3.   Условията на наемане на работа, както и правата и задълженията на наетия по договор международен и местен граждански личен състав, се определят в договорите, сключени между ръководителя на мисията и съответния член на личния състав.
   Член 9
   Командна верига
   1.   ПМЕС има единна командна верига, тъй като представлява операция по управление на криза.
   2.   КПС осъществява политическия контрол и стратегическото управление на ПМЕС под отговорността на Съвета.
   3.   Командващият гражданските операции, под политическия контрол и стратегическото ръководство на КПС и общото ръководство на ВП, е командващ ПМЕС на стратегическо равнище и като такъв издава инструкции на ръководителя на мисията и му предоставя съвети и техническа подкрепа.
   4.   Командващият гражданските операции докладва на Съвета чрез ВП.
   5.   Ръководителят на мисията осъществява командването и контрола на ПМЕС на ниво театър на операциите и отговаря пряко пред командващия гражданските операции.
   Член 10
   Политически контрол и стратегическо ръководство
   1.   КПС осъществява, под отговорността на Съвета, политическия контрол и стратегическото ръководство на ПМЕС. Съветът оправомощава КПС да взема необходимите решения съгласно член 38, трета алинея от Договора. Това оправомощаване включва правомощия да назначава ръководител на мисията по предложение на ВП и да изменя CONOPS и OPLAN. Съветът запазва правомощията си по отношение на вземането на решения относно целите на ПМЕС и прекратяването ѝ.
   2.   КПС докладва редовно на Съвета.
   3.   Съгласно изискванията, КПС получава редовно доклади от командващия гражданските операции и от ръководителя на мисията по въпроси от техните области на отговорност.
   Член 11
   Участие на трети държави
   1.   Без да се засяга независимостта на Европейския съюз при вземане на решения и неговата единна институционална рамка, трети държави могат да бъдат поканени да участват в ПМЕС, при условие че поемат разходите за командирования от тях личен състав, включително заплатите, застраховката срещу всякакъв риск, дневните надбавки и пътните разноски до и от БиХ, както и при условие че участват в покриване на текущите разходи на ПМЕС, по целесъобразност.
   2.   Третите държави, участващи в ПМЕС, имат същите права и задължения по отношение на ежедневното управление на ПМЕС като държавите-членки.
   3.   Съветът оправомощава КПС да взема съответните решения относно приемането на предложените вноски и за създаване на Комитет на участващите държави.
   4.   Подробните договорености за участието на трети държави се установяват в споразумения, които се сключват в съответствие с член 37 от Договора. ВП може да договори такива споразумения. В случаите, когато ЕС и трета държава сключат споразумение, установяващо рамка за участието на тази трета държава в операции на ЕС по управление на кризи, разпоредбите на това споразумение се прилагат в контекста на мисията.
   Член 12
   Финансови разпоредби
   1.   Референтната финансова сума за 2010 г. за покриване на разходите, свързани с ПМЕС, е 14 100 000 EUR.
   2.   Всички разходи се управляват в съответствие с процедурите и правилата на Общността, приложими към общия бюджет на Европейския съюз. В съответствие с финансовия регламент, ръководителят на мисията може да сключи технически договорености с държави-членки, с участващи трети държави и с други международни участници по отношение на снабдяването на ПМЕС с оборудване, услуги и помещения. Ръководителят на мисията отговаря за управлението на съхраняваното на склад използвано оборудване, което може също да се използва, за да се реагира на неотложни изисквания при разполагания в рамките на ЕПСО. Граждани на участващите трети държави и граждани на приемащата държава имат право да участват в търгове за възлагане на договори.
   3.   Ръководителят на мисията се отчита изцяло пред Комисията, която осъществява надзор над дейностите, предприети в рамките на договора му.
   4.   При финансовите договорености се спазват оперативните изисквания на ПМЕС, включително съвместимостта на оборудването и оперативната съвместимост на екипите ѝ.
   5.   Разходите, свързани с ПМЕС, са допустими от 1 януари 2010 г.
   Член 13
   Сигурност
   1.   Командващият гражданските операции ръководи дейността на ръководителя на мисията по планирането на мерките за сигурност и осигурява тяхното правилно и ефективно изпълнение в контекста на ПМЕС, в съответствие с членове 5 и 9, в координация със службата за сигурност на генералния секретариат на Съвета.
   2.   Ръководителят на мисията отговаря за сигурността на ПМЕС и осигурява спазването на минималните изисквания за сигурност, приложими към ПМЕС, в съответствие с политиката на ЕС относно сигурността на личния състав, участващ в мисии извън ЕС в оперативно качество, съгласно дял V от Договора и свързаните с него правни инструменти.
   3.   Ръководителят на мисията се подпомага от старши служител по сигурността на мисията (СССМ), който докладва на ръководителя на мисията и също така поддържа тесни служебни взаимоотношения със службата за сигурност на генералния секретариат на Съвета.
   4.   Ръководителят на мисията назначава областни служители по сигурността в четирите регионални бюра, които под ръководството на СССМ отговарят за ежедневното управление на всички аспекти на сигурността на съответните подразделения на ПМЕС.
   5.   Преди да поеме служебните си задължения, личният състав на ПМЕС преминава задължително обучение по сигурност в съответствие с OPLAN. Той преминава и редовно опреснително обучение на място, организирано от СССМ.
   Член 14
   Координиране
   1.   Без да се засяга веригата на командване, ръководителят на мисията действа в тясно сътрудничество с делегацията на ЕС в БиХ, за да гарантира съгласуваност в действията на ЕС в подкрепа на БиХ.
   2.   Ръководителят на мисията действа в тясна координация с ръководителите на мисии на ЕС в БиХ.
   3.   Ръководителят на мисията си сътрудничи с другите международни участници в държавата, по-специално ОССЕ, Съвета на Европа и Международната програма за обучение и помощ в областта на наказателното разследване (ICITAP).
   Член 15
   Предоставяне на класифицирана информация
   1.   ВП се оправомощава да предоставя на третите държави, асоциирани към настоящото решение, ако е уместно и в съответствие с нуждите на ПМЕС, класифицирана информация и документи на ЕС до ниво на класификация „RESTREINT UE“, изготвени за целите на ПМЕС, в съответствие с разпоредбите относно сигурността на Съвета.
   2.   В случай на точно определена и непосредствена оперативна нужда, ВП се оправомощава също да предоставя на приемащата държава класифицирана информация и документи на ЕС до ниво на класификация „RESTREINT UE“, изготвени за целите на ПМЕС, в съответствие с разпоредбите относно сигурността на Съвета. Във всички останали случаи такава информация и документи се предоставят на приемащата държава съгласно съответните процедури за сътрудничество на приемащата държава с ЕС.
   3.   ВП се оправомощава да предоставя на третите държави, асоциирани към настоящото решение, некласифицирани документи на ЕС, свързани с разискванията на Съвета относно ПМЕС, влизаща в обхвата на задължението за служебна тайна съгласно член 6, параграф 1 от Процедурния правилник на Съвета (4).
   Член 16
   Преглед на работата на мисията
   Шестмесечен процес на преглед в съответствие с критериите за оценка, зададени в CONOPS и в OPLAN, позволява да се направят корекции на дейностите на ПМЕС при необходимост.
   Член 17
   Капацитет за оперативно дежурство
   Капацитетът за оперативно дежурство се активира за ПМЕС.
   Член 18
   Влизане в сила и срок на действие
   Настоящото решение влиза в сила в деня на приемането му.
   То се прилага от 1 януари 2010 г. до 31 декември 2011 г. Бюджетът за 2011 г. се определя отделно от Съвета.
   Член 19
   Публикуване
   1.   Настоящото решение се публикува в Официален вестник на Европейския съюз.
   2.   Решенията на КПС по силата на член 10, параграф 1 относно назначаването на ръководител на мисията също се публикуват в Официален вестник на Европейския съюз.

      Съставено в Брюксел на 8 декември 2009 година.

            За Съвета

            Председател

         C. BILDT

      (1)  ОВ L 303, 21.11.2007 г., стр. 40.

      (2)  ОВ L 70, 13.3.2002 г., стр. 1.

      (3)  ОВ L 101, 11.4.2001 г., стр. 1.

      (4)  Решение 2006/683/ЕО, Евратом на Съвета от 15 септември 2006 г. за приемане на процедурен правилник на Съвета (ОВ L 285, 16.10.2006 г., стр. 47).


title: Решение на Съвета от 28 май 2001 година относно сключването от името на Европейската общност на размяна на писма за документиране на постигнатото общо разбирателство относно присъединяването на Република Корея към общото разбирателство за принципите на международно сътрудничество в научноизследователските и развойни дейности в областта на интелигентните системи за производство (ИСП) между Европейската общност и Съединените американски щати, Япония, Австралия, Канада, Норвегия и Швейцария

text:
Важна правна забележка

|

32001D0421

Официален вестник n° L 151 , 07/06/2001 стр. 0034 - 0034 специално чешко издание глава 11 том 37 стр. 316  - 316 специално испанско издание глава 11 том 37 стр. 316  - 316 специално унгарско издание глава 11 том 37 стр. 316  - 316 специално литвийско издание глава 11 том 37 стр. 316  - 316 LV.ES глава 11 том 37 стр. 316  - 316 MT.ES глава 11 том 37 стр. 316  - 316 PL.ES глава 11 том 37 стр. 316  - 316 SK.ES глава 11 том 37 стр. 316  - 316 специално словенско издание глава 11 том 37 стр. 316  - 316

		20010528Решение на Съветаот 28 май 2001 годинаотносно сключването от името на Европейската общност на размяна на писма за документиране на постигнатото общо разбирателство относно присъединяването на Република Корея към общото разбирателство за принципите на международно сътрудничество в научноизследователските и развойни дейности в областта на интелигентните системи за производство (ИСП) между Европейската общност и Съединените американски щати, Япония, Австралия, Канада, Норвегия и Швейцария(2001/421/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 170, във връзка с изречение първо от алинея първа на параграф 2 от член 300, и алинея първа от параграф 3 на член 300 от него,като взе предвид предложението на Комисията,като взе предвид становището на Европейския парламент [1],като има предвид, че:(1) Международно сътрудничество в областта на интелигентните системи за производство ще укрепи научните и технологични основи на промишлеността в Общността и ще допринесе за конкурентоспособността на промишлеността на Общността.(2) Между Европейската общност и Съединените американски щати, Япония, Австралия, Канада, Норвегия и Швейцария [2] се подписаха и размениха писма за документиране на общото разбирателство за принципите на международно сътрудничество в научноизследователските и развойни дейности в областта на интелигентните системи за производство (ИСП), които се съдържат в приложените указания на ИСП.(3) Програмата на ИСП предвижда в глава IX приемането на нови участници.(4) Република Корея е подала молба за членство в ИСП съгласно глава IX от програмата на ИСП.(5) Република Корея спазва програмата на ИСП и приносът на Република Корея в рамките на ИСП направи възможно създаването на положителен профил на участието от региона и Международния управителен комитет на ИСП препоръча на 12 ноември 1999 г. Република Корея да има представителство в Международния управителен комитет на ИСП,РЕШИ:Член 1Одобрява от името на Общността размяната на писма за документиране на постигнатото общо разбирателство относно присъединяването на Република Корея към общото разбирателство на принципите на международното сътрудничество в научноизследователските и развойни дейности в областта на интелигентните системи за производство (ИСП) между Европейската общност и Съединените американски щати, Япония, Австралия, Канада, Норвегия и Швейцария.Текстът на размяната на писма е приложен към настоящото решение.Член 2Оправомощава председателя на Съвета да посочи лице, упълномощено да подпише размяната на писма, посочена в член 1, с което правно да обвърже Общността.Съставено в Брюксел на 28 май 2001 година.За СъветаПредседателT. Östros[1] Становище от 3 април 2001 г. (все още непубликувано в Официален вестник).[2] ОВ L 161, 18.6.1997 г., стр. 2.--------------------------------------------------


title: Решение 2006/1000/ОВППС на Съвета от 11 декември 2006 година за изпълнение на Съвместно действие 2002/589/ОВППС с оглед приноса на Европейския съюз в борбата срещу дестабилизиращото натрупване и разпространение на леко стрелково и малокалибрено оръжие в Латинска Америка и Карибите

text:
Важна правна забележка

|

32006D1000

Официален вестник n° L 367 , 22/12/2006 стр. 0077 - 0079 Официален вестник n° L 200 , 01/08/2007 стр. 0529 - 0531

		20061211Решение 2006/1000/ОВППС на Съветаот 11 декември 2006 годиназа изпълнение на Съвместно действие 2002/589/ОВППС с оглед приноса на Европейския съюз в борбата срещу дестабилизиращото натрупване и разпространение на леко стрелково и малокалибрено оръжие в Латинска Америка и КарибитеСЪВЕТЪТ НА ЕВРОПЕЙСКИЯ СЪЮЗ,като взе предвид Съвместно действие 2002/589/ОВППС на Съвета от 12 юли 2002 г. относно приноса на Европейския съюз в борбата срещу дестабилизиращото натрупване и разпространение на леко стрелково и малокалибрено оръжие и за отмяна на Съвместно действие 1999/34/ОВППС [1], и по-специално членове 6 и 7 от него във връзка с член 23, параграф 2, второ тире от Договора за Европейския съюз,като има предвид, че:(1) Решения 2001/200/ОВППС [2] и 2003/543/ОВППС [3] на Съвета, допринесоха за борбата срещу неконтролираното натрупване и разпространение на леко стрелково и малокалибрено оръжие, което представлява заплаха за мира и безопасността и намалява перспективата за устойчиво развитие, inter alia, в Латинска Америка и Карибите, посредством Регионалния център за мир, разоръжаване и развитие на Обединените нации в Латинска Америка и Карибите (UN-LiREC) в Лима, действащ от името на Департамента по въпросите на разоръжаването на Обединените нации (DDA).(2) От 2001 г. финансовата помощ на Европейския съюз е била ефективна в осигуряването на курсове за обучение на органите за принудително прилагане на закона и членовете на парламента в региона и техните съветници по въпросите на законодателството, свързано с огнестрелните оръжия, разработването на база данни, както и унищожаването на оръжия и управлението на запаси. За да завършат тези дейности, UN-LiREC и DDA са призовавали за по-нататъшно и окончателно съдействие от Европейския съюз.(3) Поради това Европейският съюз възнамерява да завърши своя финансов принос за дейностите на UN-LiREC. Това следва да бъде последната помощ на Европейския съюз към тези дейности,РЕШИ:Член 11. Европейският съюз завършва своя принос към UN-LiREC за борбата срещу дестабилизиращото натрупване и разпространение на леко стрелково и малокалибрено оръжие в Латинска Америка и Карибите.2. За целите на параграф 1 Европейският съюз подпомага UN-LiREC в:а) поддържането на националната собственост върху дейностите, свързани с Програмата за действие на Обединените нации за предотвратяване, борба и премахване на незаконната търговия с леко стрелково и малокалибрено оръжие във всички нейни аспекти;б) свързването на тези дейности с подобни инициативи, предприети от държавите-членки, ив) разработването на комплекти от най-добри практики за обучение за други райони в света, като Африка и Югоизточна Европа.Подробно описание на действията е изложено в приложението.3. По отношение на помощта на Европейския съюз към упоменатите в приложението дейности се осигурява адекватна прозрачност в съответствие с предвидените в настоящото решение условия, включително чрез подходящи мерки, предприемани от UN-LiREC.Член 21. Референтната финансова сума, предвидена за целите, посочени в член 1, е EUR 700000.2. За целите на настоящото решение Комисията сключва финансово споразумение с DDA, от името на който действа UN-LiREC, относно условията за използването на помощта на Европейския съюз, която е под формата на безвъзмездни средства. Финансовото споразумение предвижда UN-LiREC/DDA да представи подходящ отчет и да осигури прозрачност на приноса на Европейския съюз към проекта, подхождащи на неговия размер.3. Комисията следи за правилното използване на приноса на Европейския съюз. За целта на Комисията се възлага задачата по контрола и оценката на финансовите аспекти на изпълнението на настоящото решение.4. Управлението на разходите, финансирани от общия бюджет на Европейския съюз, предвидени в параграф 1, се подчинява на процедурите и правилата на Общността, които се прилагат по отношение на бюджетните въпроси, с изключение на това, че никое предварително финансиране не остава собственост на Общността. Това управление се осъществява съгласно разпоредбите на Финансовото и административно рамково споразумение между Европейската общност и Организацията на обединените нации от 29 април 2003 г.Член 31. Председателството, подпомогнато от генералния секретар на Съвета/върховния представител за ОВППС, отговаря за изпълнението на настоящото решение и докладва за това пред Съвета. Комисията е изцяло обвързана с тези задачи, и по-специално осигурява информация за изпълнението на техните финансови аспекти.2. Комисията представя пред съответните органи на Съвета редовни доклади в съответствие с член 2, параграф 2. Тази информация ще се базира по-специално на редовни доклади, които се осигуряват от UN-LiREC/DDA съгласно договорните отношения с Комисията, посочени в член 2, параграф 2.Член 4Настоящото решение влиза в сила в деня на неговото приемане. То изтича 12 месеца след сключването на финансовото споразумение, посочено в член 2, параграф 2.Член 5Настоящото решение се публикува в Официален вестник на Европейския съюз.Съставено в Брюксел на 11 декември 2006 година.За СъветаПредседателE. Tuomioja[1] ОВ L 191, 19.7.2002 г., стр. 1.[2] ОВ L 72, 14.3.2001 г., стр. 1.[3] ОВ L 185, 24.7.2003 г., стр. 59.--------------------------------------------------20061211ПРИЛОЖЕНИЕПроект за обучение на обучаващи и база данни, трета фазаТретата и последна фаза на проекта на UN-LiREC се състои от две главни групи дейности. Първата е свързана с продължаването на вече започналите дейности, докато втората група от дейности се състои от прилагането на работата, разработена от UN-LiREC по отношение на свързаните дейности, предприети в Европа в подкрепа на политиката на Европейския съюз в Югоизточна Европа и други райони на света, като Африка.Първа група дейности1. Обучение на обучаващите1.1. Подкрепа за националните курсове за обучение на разследващи техники посредством длъжностни лица от изпълнителната власт, предварително обучени от UN-LiREC.1.2. Подкрепа за развиването на Регионалния център за обучение по обществена сигурност, създаден от Бразилия, който има за цел да координира бъдещите регионални дейности за курсове за обучение; и1.3. Провеждане на курсове за обучение за напреднали по разузнаване и международно сътрудничество.2. Бази данни, отнасящи се до огнестрелните оръжия2.1. По-нататъшно развитие на базите данни на Административната система за леко стрелково и малокалибрено оръжие (SALSA); и2.2. Интегриране на SALSA в други бази данни на органите по принудителното прилагане на закона в региона.3. Инициатива за парламентарен обмен3.1. Продължаване на курсовете за обучение за членове на парламента в региона; и3.2. Техническа помощ за реформата на законодателството за огнестрелните оръжия.4. Унищожаване на оръжия и управление на запасите4.1. Продължаване на работата по подкрепа на унищожаването на оръжия и управление на запасите; и4.2. Подкрепа за националните програми за унищожаване.Втора група дейностиСвързване на дейностите за Латинска Америка и Карибите с дейностите, свързани с Европа, и размяна на знания и опит, които осигуряват синергизъм между действията в Латинска Америка и Карибите и други райони на света.1. Оценка на европейското законодателство за огнестрелните оръжия и популяризиране на Кодекса на Европейския съюз за поведение при контрола на износа на оръжие, за идентифициране на направените изводи за усъвършенстване на латиноамериканското и карибското законодателство: предложено сътрудничество с Европейския парламент.2. Разширяване и адаптиране на база данни на системата SALSA за включване на обмен на информация между държавите-членки, така че да се улеснят координацията и сътрудничеството между двата региона: предложено сътрудничество с други организации, които работят по въпроса за незаконния трафик на огнестрелни оръжия, като националните организации за принудително прилагане на закона и Europol.3. Адаптиране на материалите от курсовете за обучение, разработени от UN-LiREC за нуждите и възможностите на страни от други райони на света, така че постигнатият опит да бъде увеличен.4. Оценка на състоянието на прилагането и идентифициране на възможности за съчетаване на препоръките, направени от държавните и правителствените ръководители от Латинска Америка, Карибите и Европа, засягащи въпроса за огнестрелните оръжия, на конференциите в Рио де Жанейро, Мадрид и Мексико, и особено идентифициране на Декларациите от конференциите, засягащи горепосочените дейности.Дейностите ще приключат с осъществяването на Общ команден пост (ОКП), регионален център за операции към Регионалния център за обучение по обществена сигурност в град Бразилия, Бразилия, който да координира обучението във връзка с огнестрелните оръжия и други дейности с работата на около 3000 длъжностни лица в 33 страни. Към края на 2007 г. цялостната програма на курса за обучение ще бъде прехвърлена от UN-LiREC в ОКП и в отделни страни, за да се улесни националната собственост. ОКП ще служи също като център за свързване на настоящата мрежа от органи по принудително прилагане на закона с други райони.--------------------------------------------------


title: 2012/451/ЕС: Решение на Съвета от 24 юли 2012 година относно позицията, която да бъде взета от Европейския съюз в рамките на Съвместния комитет на ЕИП относно изменение на приложение XX (Околна среда) към Споразумението за ЕИП

text:
               1.8.2012

               BG

               Официален вестник на Европейския съюз

               L 205/1

         РЕШЕНИЕ НА СЪВЕТА
   от 24 юли 2012 година
   относно позицията, която да бъде взета от Европейския съюз в рамките на Съвместния комитет на ЕИП относно изменение на приложение XX (Околна среда) към Споразумението за ЕИП
   (2012/451/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, наред с другото, приложение XX към Споразумението за ЕИП.

               (3)

               В приложение XX към Споразумението за ЕИП се съдържат разпоредби и договорености във връзка с околната среда.

               (4)

               Уместно е Директива 2009/29/ЕО на Европейския парламент и на Съвета от 23 април 2009 г. за изменение на Директива 2003/87/ЕО с оглед подобряване и разширяване на схемата за търговия с квоти за емисии на парникови газове на Общността (3) да бъде включена в Споразумението за ЕИП.

               (5)

               Уместно е Регламент (ЕС) № 1031/2010 на Комисията от 12 ноември 2010 г. относно графика, управлението и други аспекти на търга на квоти за емисии парникови газове съгласно Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността (4), изменен с Регламент (ЕС) № 1210/2011 на Комисията от 23 ноември 2011 г. за изменение на Регламент (ЕС) № 1031/2010, по-специално за да се определи обема на квотите за емисии на парникови газове, които да бъдат предоставени за тръжна продажба преди 2013 г. (5), да бъде включен в Споразумението за ЕИП. Уместно е също така в Споразумението за ЕИП да бъдат включени и други актове на Комисията, приети съгласно Директива 2003/87/ЕО (6).

               (6)

               Някои адаптации следва да бъдат предвидени по отношение на Директива 2003/87/ЕО, изменена с Директива 2009/29/ЕО и Регламент (ЕС) № 1031/2010; те са оправдани от разширяването на схемата за търговия с емисии на Европейския съюз по отношение на държавите от ЕИП и ЕАСТ.

               (7)

               Ето защо приложение XX към Споразумението за ЕИП следва да бъде съответно изменено.

               (8)

               Поради това позицията на Европейския съюз в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която Европейският съюз трюбва да вземе в рамките на Съвместния комитет на ЕИП по предложеното изменение на приложение XX (Околна среда) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 24 юли 2012 година.

            За Съвета

            Председател

         A. D. MAVROYIANNIS

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 140, 5.6.2009 г., стр. 63.

      (4)  ОВ L 302, 18.11.2010 г., стр. 1.

      (5)  ОВ L 308, 24.11.2011 г., стр. 2.

      (6)  ОВ L 275, 25.10.2003 г., стр. 32.

      ПРОЕКТ
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от
      за изменение на приложение XX (Околна среда) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, („Споразумението за ЕИП“), и по-специално член 98 от него,
      като има предвид, че:

                  (1)

                  Приложение XX към Споразумението за ЕИП беше изменено с Решение на Съвместния комитет на ЕИП № …/… от …г. (1).

                  (2)

                  Регламент (ЕС) № 1031/2010 на Комисията от 12 ноември 2010 г. относно графика, управлението и други аспекти на търга на квоти за емисии на парникови газове съгласно Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността (2) следва да бъде включен в Споразумението за ЕИП.

                  (3)

                  Регламент (ЕС) № 550/2011 на Комисията от 7 юни 2011 г. за определяне съгласно Директива 2003/87/ЕО на Европейския парламент и на Съвета на някои ограничения, приложими за използването на международни кредити за намалени емисии от проекти, отнасящи се за технологични газове (3) следва да бъде включен в Споразумението за ЕИП.

                  (4)

                  Регламент (ЕС) № 1210/2011 г. от 23 ноември 2011 г. за изменение на Регламент (ЕС) № 1031/2010, състоящо се по-специално в определяне на количеството квоти за емисии на парникови газове, подлежащи на тръжна продажба преди 2013 г. (4) следва да бъде включен в Споразумението за ЕИП.

                  (5)

                  Директива 2009/29/ЕО на Европейския парламент и на Съвета от 23 април 2009 г. за изменение на Директива 2003/87/ЕО с оглед подобряване и разширяване на схемата за търговия с квоти за емисии на парникови газове на Общността (5) следва да бъде включена в Споразумението за ЕИП.

                  (6)

                  Решение 2010/2/ЕС на Комисията от 24 декември 2009 г. за определяне, съгласно Директива 2003/87/ЕО на Европейския парламент и на Съвета, на списък с отрасли и подотрасли, за които сe смята, че са изложени на съществен риск от изтичане на въглерод (6) следва да бъде включено в Споразумението за ЕИП.

                  (7)

                  Решение 2010/345/ЕС на Комисията от 8 юни 2010 г. за изменение на Решение 2007/589/ЕО по отношение на включването на насоки за мониторинг и докладване на емисиите на парникови газове от улавянето, преноса и съхранението в геоложки обекти на въглероден диоксид (7), следва да се включи в Споразумението за ЕИП.

                  (8)

                  Решение 2010/670/ЕС на Комисията от 3 ноември 2010 г. за определяне на критерии и мерки за финансиране на демонстрационни проекти със стопански характер за безопасно за околната среда улавяне и съхранение в геоложки обекти на CO2, както и за финансирането на демонстрационни проекти за новаторски технологии за възобновяема енергия, чрез схемата за търговия с квоти за емисии на парникови газове в Общността, въведена с Директива 2003/87/ЕО на Европейския парламент и на Съвета (8) следва да бъде включено в Споразумението за ЕИП.

                  (9)

                  Решение 2011/278/ЕС на Комисията от 27 април 2011 г. за определяне на преходни правила за хармонизираното безплатно разпределение на квоти за емисии съгласно член 10а от Директива 2003/87/ЕО на Европейския парламент и на Съвета (9) следва да бъде включено в Споразумението за ЕИП.

                  (10)

                  Решение 2011/540/ЕС на Комисията от 18 август 2011 г. за изменение на Решение 2007/589/ЕО, състоящо се в добавяне на указания за мониторинг и докладване на емисиите на парникови газове, отнасящи се за нови дейности и газове (10) следва да бъде включено в Споразумението за ЕИП.

                  (11)

                  Решение 2011/745/ЕС на Комисията от 11 ноември 2011 г. за изменение на решения 2010/2/ЕС и 2011/278/ЕС по отношение на отраслите и подотраслите, за които сe смята, че са изложени на значителен риск от изместване на въглеродни емисии (11) следва да бъде включено в Споразумението за ЕИП.

                  (12)

                  Настоящото решение на Съвместния комитет не засяга автономността на страните по договора във връзка с международните преговори по изменението на климата, по-специално в контекста на Рамковата конвенция на Обединените нации по изменението на климата и Протокола от Киото, или всяко друго международно споразумение по изменение на климата, освен по отношение на аспекти, свързани със схемата на ЕС за търговия с емисии (СТЕ на ЕС), които са включени в Споразумението за ЕИП. Въпреки това държавите от ЕАСТ трябва да отчитат задълженията, поети от тях в Споразумението за ЕИП. Всяка държава от ЕАСТ отговаря за политиката на прилагане и мерките за съответствие с поетите международни задължения по Рамковата конвенция на Организацията на обединените нации по изменение на климата, Протокола от Киото, както и всяко друго международно споразумение, свързано с изменението на климата.

                  (13)

                  Участието на държавите от ЕАСТ в СТЕ на ЕС не засяга участието на държавите от ЕАСТ в гъвкави инструменти за смекчаване на емисиите.

                  (14)

                  Разширяването на СТЕ на ЕС по отношение на инсталации в държавите от ЕАСТ предполага увеличение на общото количество квоти в СТЕ на ЕС като цяло в съответствие с членове 9 и 9а от Директива 2003/87/ЕО (12). В част А от допълнението към посочената директива държавите от ЕАСТ предоставят съответните цифри, за да се даде възможност на Комисията да определи общото количество квоти в ЕИП на средногодишна основа.

                  (15)

                  Комисията информира периодично държавите от ЕАСТ относно преговорите и сключването на споразумения с трети държави, както е посочено в член 11а от Директива 2003/87/ЕО, и последиците, които те биха предизвикали по отношение на използването на удостоверени намаления на емисии (CERs).

                  (16)

                  При сключване на споразумение съгласно член 11а или член 25 от Директива 2003/87/ЕО държавите от ЕАСТ и техните оператори не се подлагат на дискриминация спрямо държавите-членки на ЕС и операторите им.

                  (17)

                  Комисията информира периодично държавите от ЕАСТ относно прилагането на член 24а, параграф 1 от Директива 2003/87/ЕО и последиците, които това би могло да има върху размера на квотите в СТЕ на ЕС.

                  (18)

                  Държавите от ЕАСТ поддържат напълно позицията, че количеството квоти, разпределени чрез търг, се увеличава в СТЕ на ЕС с оглед да се постигне прекратяване на безплатното разпределение на квоти през 2027 г. Държавите от ЕАСТ винаги са имали за цел да увеличат процента на квоти, които се разпределят срещу заплащане. Държавите от ЕАСТ припомнят адаптация д), както е посочена в член 1, точка 2 от Решение на Съвместния комитет на ЕИП № 146/2007 (13) за включването на Директива 2003/87/ЕО в Споразумението за ЕИП.

                  (19)

                  Държавите от ЕАСТ ще използват общите тръжни платформи, определени съгласно член 26 от Регламент (ЕС) № 1031/2010, и ще назначат тръжен инспектор, избран съгласно член 24 от посочения регламент за мониторинг на търг на квотите. Поради факта, че държавите от ЕАСТ не участват в съвместната дейност, те не са длъжни да изпълняват специфични задачи в процедурите за възлагане на обществени поръчки за определяне на тръжни платформи и тръжен инспектор. Веднага щом те бъдат определени, всяка държава от ЕАСТ ще положи всички усилия да сключи договор с тях. Комисията, доколкото е възможно, ще се погрижи тръжните платформи да сключат договор с държавите от ЕАСТ при спазване, mutatis mutandis, на същите условия, предвидени за участващите държави — членки на ЕС, в договорите, произтичащи от съвместни процедури за възлагане на обществени поръчки, при условие че държавите от ЕАСТ съберат тръжната продажба на квотите си с квотите на участващите държави — членки на ЕС. По отношение на тръжния инспектор Комисията ще се погрижи, доколкото това е възможно, тръжният инспектор да сключи договор с държавите от ЕАСТ при спазване, mutatis mutandis, на същите условия, приложими за всяка от участващите държави — членки на ЕС, или за неучастващите държави — членки на ЕС, в зависимост от това дали държавите от ЕАСТ решат да съберат тръжната продажба на квотите с квотите на участващите държави — членки на ЕС.

                  (20)

                  Бюджетните въпроси не са част от Споразумението за ЕИП. Финансовите вноски на държавите от ЕАСТ към държавите — членки на ЕС, се договарят посредством финансовите механизми на ЕИП. Прилагането на разпоредбите на Директива 2003/87/ЕО във връзка с тези въпроси и прилагането на критериите за разпределение между някои държави — членки на ЕС, на определени проценти от общото количество квоти, които ще бъдат отдадени на търг съгласно член 10, параграф 2, букви б) и в) и приложения IIа и IIб към Директива 2003/87/ЕО, следователно не засяга обхвата на Споразумението за ЕИП.

                  (21)

                  Надзорният орган на ЕАСТ сътрудничи тясно с Комисията, когато е призован да предприеме задачи, отнасящи се до държавите от ЕАСТ, за които отговаря Комисията по отношение на държавите — членки на ЕС, съгласно Директива 2003/87/ЕО, Регламент (ЕО) № 2216/2004, Решение 2007/589/ЕО и Решение 2006/780/ЕО. Тези задачи включват inter alia и оценката на националните мерки за изпълнение, посочени в член 11 от Директива 2003/87/ЕО и във всяко заявление за едностранно включване на допълнителни дейности и газове съгласно член 24 от посочената директива,

            ПРИЕ НАСТОЯЩОТО РЕШЕНИЕ:
      Член 1
      Приложение XX към Споразумението за ЕИП се изменя, както следва:

                  1)

                  В точка 21ал (Директива 2003/87/ЕО на Европейския парламент и на Съвета) се добавя следното тире:

                              „—

                                 32009 L 0029: Директива 2009/29/ЕО на Европейския парламент и на Съвета от 23 април 2009 г. (ОВ L 140, 5.6.2009 г., стр. 63).“

                  2)

                  Адаптациите в точка 21ал (Директива 2003/87/ЕО на Европейския парламент и на Съвета) се заменят със следното:
                  „За целите на настоящото споразумение разпоредбите на директивата се четат по следния начин:

                              a)

                              без да се засягат бъдещи промени от Съвместния комитет на ЕИП, следва да се отбележи, че следните актове на Общността не са включени в настоящото споразумение:

                                          i)

                                          Решение 2002/358/ЕО на Съвета от 25 април 2002 г. за одобрение от името на Европейската общност на Протокола от Киото към Рамковата конвенция на Организацията на обединените нации за промените на климата и съвместното изпълнение на ангажиментите, произтичащи от нея (14);

                                          ii)

                                          Решение № 280/2004/ЕО на Европейския парламент и на Съвета от 11 февруари 2004 г. относно механизма за мониторинг на емисиите на парникови газове в Общността и прилагане на Протокола от Киото (15);

                              б)

                              по времето на включването на директивата в Лихтенщайн няма авиационна дейност, която да се извършва на негова територия, така както е определено в директивата. Лихтенщайн ще спазва директивата, когато на негова територия се осъществява съответната авиационна дейност;

                              в)

                              в член 3в, параграф 4 се добавя следната алинея:
                              „В съответствие с процедурите, посочени в Споразумението, и въз основа на стойностите, предоставени от Надзорния орган на ЕАСТ в сътрудничество с Евроконтрол, Съвместният комитет на ЕИП взема решение относно историческите авиационни емисии за ЕИП като цяло чрез прибавяне на съответните стойности относно полетите в рамките на териториите на държавите от ЕАСТ и между тях, както и относно полетите между държавите от ЕАСТ и трети държави към решението на Комисията при включването на последното в Споразумението за ЕИП.“;

                              г)

                              в член 3г, параграф 4 се заличава втората алинея;

                              д)

                              в член 3д, параграф 2 и в член 3е, параграф 4 се добавя следната алинея:
                              „До същата дата държавите от ЕАСТ представят получените заявления в Надзорния орган на ЕАСТ, който ги предава бързо на Комисията.“;

                              е)

                              в член 3д, параграф 3 се добавят следните алинеи:
                              „В съответствие с процедурите, установени в Споразумението, и въз основа на стойностите, предоставени от Надзорния орган на ЕАСТ в сътрудничество с Евроконтрол, Съвместният комитет на ЕИП взема решение относно общото количество квоти за ЕИП като цяло, броя на квотите, които ще бъдат продадени чрез търг, броя на квотите в специалния резерв и броя на безплатните квоти, като прибавя съответните стойности за полетите в рамките на териториите на държавите от ЕАСТ и между тях и за полетите между държавите от ЕАСТ и трети държави към решението на Комисията при включването на последното в Споразумението за ЕИП.
                              Комисията взема решение относно параметъра за ЕИП като цяло. По време на процеса на вземане на решение Комисията си сътрудничи тясно с Надзорния орган на ЕАСТ. Изчисляването и публикуването, извършвано от държавите от ЕАСТ съгласно член 3д, параграф 4, се извършва след решение на Съвместния комитет на ЕИП за включване на решението, прието от Комисията, в Споразумението за ЕИП.“;

                              ж)

                              в член 3е, параграф 5 се добавя следната алинея:
                              „Комисията взема решение относно параметъра в рамките на ЕИП. По време на процеса на вземане на решение Комисията си сътрудничи тясно с Надзорния орган на ЕАСТ. Изчисляването и публикуването, извършвано от държавите от ЕАСТ съгласно член 3е, параграф 7, се извършва след решение на Съвместния комитет на ЕИП за включване на решението, прието от Комисията, в Споразумението за ЕИП.“;

                              з)

                              в член 9 се вмъкват следните алинеи:
                              „Повишаването на средното общо годишно количество квоти в СТЕ на ЕС поради разширяване на схемата с цел обхващане на Лихтенщайн и Норвегия в съответствие с параграф 1 трябва да бъдат в съответствие с решенията на Надзорния орган на ЕАСТ относно техните национални разпределителни планове за периода 2008—2012 г.
                              Повишаването на средното общо годишно количество квоти в СТЕ на ЕС поради разширяване на системата с цел обхващане на Исландия в съответствие с параграф 1 съответства на 23 934 тона еквивалент на CO2.
                              По отношение на държавите от ЕАСТ стойностите, които следва да се вземат предвид при изчисляването на количеството квоти за ЕИП като цяло, подлежащи на издаване от 2013 г. нататък в съответствие с настоящия член, са определени в част А от допълнението.“;

                              и)

                              в член 9а, параграф 1 се добавя следната алинея:
                              „За Норвегия средното годишно количество на квотите, издадени по отношение на инсталациите, посочени в настоящия параграф, е 878 850.“;

                              й)

                              в член 9а, параграф 2 се добавя следната алинея:
                              „По отношение на инсталациите в държавите от ЕАСТ, извършващи дейностите, изброени в приложение I, които са включени в схемата на Общността едва от 2013 г. нататък, средните годишни емисии за отчетния период за целите на коригирането са:
                              Исландия: 1 862 571 тона еквивалент на CO2.
                              Лихтенщайн: 0 тона еквивалент на CO2.
                              Норвегия: 5 269 254 тона еквивалент на CO2.“;

                              к)

                              след член 9а, параграф 4 се добавят следните параграфи:
                              „5.   По отношение на държавите от ЕАСТ стойностите, които следва да се вземат предвид при коригирането на количеството квоти за ЕИП като цяло, подлежащи на издаване от 2013 г. нататък в съответствие с настоящия член, са определени в част А от допълнението.
                              6.   Комисията изчислява и коригира годишното количество квоти в ЕИП, подлежащи на издаване от 2013 г. нататък в съответствие с член 9 и настоящия член, с цел да се включат стойностите за държавите от ЕАСТ, както е посочено в част А от допълнението. Комисията публикува коригираните количества квоти в ЕИП за 2013 г. и нататък.“;

                              л)

                              в член 10, параграф 2 се добавят следните алинеи:
                              „За целите на буква а) по отношение на Лихтенщайн и Норвегия техният дял се изчислява въз основа на следните емисии:
                              Лихтенщайн: 20 943 тона еквивалент на CO2.
                              Норвегия: 18 635 669 тона еквивалент на CO2.
                              По отношение на Исландия делът, посочен в буква а), се изчислява въз основа на 36 196 тона еквивалент на CO2, коригиран с 899 645 тона еквивалент на CO2, представляващ делът на проверените емисии за 2005 г. от инсталации, които извършват дейностите, изброени в приложение I, които са включени в схемата на Общността от 2013 г. нататък. По този начин делът на Исландия се изчислява на базата на 935 841 тона еквивалент на CO2.“;

                              м)

                              член 10, параграф 3 не се прилага към държавите от ЕАСТ;

                              н)

                              следната алинея се добавя след петата алинея от член 11а, параграф 8:
                              „По отношение на държавите от ЕАСТ стойностите, които следва да се вземат предвид при изчисляването на намаленията в ЕИП в съответствие с петата алинея, са определени в част Б на допълнението.“;

                              о)

                              в член 16, параграф 3 второто изречение се заменя със следния текст:
                              „Държавите от ЕАСТ предвиждат санкции за надвишени емисии, равностойни на тези в държавите — членки на ЕС.“;

                              п)

                              след член 16, параграф 12 се добавя следният параграф:
                              „13.   Държавите от ЕАСТ предават всички искания по член 16, параграфи 5 и 10 на Надзорния орган на ЕАСТ, който бързо ги предава на Комисията.“;

                              р)

                              в член 18а, параграф 1 се добавя следната алинея:
                              „Преразпределението на операторите на въздухоплавателни средства към държавите от ЕАСТ следва да настъпи през 2011 г., след изпълнение от страна на оператора на задълженията му за 2010 г. Първоначалната администрираща държава членка може да съгласува различен график относно преразпределението на оператори на въздухоплавателни средства, първоначално разпределени към държава членка въз основа на критериите, споменати в буква б) от настоящия параграф, след изрично искане, представено от оператора в рамките на 6 месеца след датата на приемането от Комисията на списъка на операторите за ЕИП като цяло, предвиден в член 18а, параграф 3, буква б). В този случай преразпределението настъпва не по-късно от 2020 г., с оглед на периода на търгуване, започващ през 2021 г.“;

                              с)

                              в член 18а, параграф 3, буква б) след текста „оператори на въздухоплавателни средства“ се вмъква текстът „за цялото ЕИП“;

                              т)

                              в член 18б се добавя следната алинея:
                              „За да изпълнят задълженията си по директивата, държавите от ЕАСТ и Надзорният съвет на ЕАСТ могат да поискат съдействие от Евроконтрол или от друга съответна организация и да сключат подходящи споразумения с тези организации.“;

                              у)

                              в член 20 се добавя следният параграф:
                              „4.   Издаването, прехвърлянето и отказването на квоти, засягащи държавите от ЕАСТ, техните оператори и операторите на въздухоплавателни средства, администрирани от тях, се записва в независимия регистър на операциите, посочен в параграф 1.
                              Централният администратор е компетентен да извършва задачите, посочени в параграфи от 1 до 3, когато въпросът се отнася до държавите от ЕАСТ, техните оператори или операторите на въздухоплавателни средства, администрирани от тях.“;

                              ф)

                              в член 25 се добавя следният параграф:
                              „3.   Квотите от системата на Общността включват квоти, издадени или търгувани от държавите от ЕАСТ или техни оператори според системата на Общността. При сключването на споразумение от Общността, посочено в настоящия параграф, между тези квоти не се прави разлика.
                              Комисията информира държавите от ЕАСТ на ранен етап относно договарянето и сключването на споразумения или необвързващи договорености, съгласно настоящия член.“;

                              х)

                              държавите от ЕАСТ, участващи в схемата на ЕС за търговия с емисии, ще предоставят информация съгласно съответните изисквания в член 30, параграф 3, първа алинея, като изискванията за докладване по втората алинея не се отнасят за тях;

                              ц)

                              след приложение V се добавя следното:

                                 „ДОПЪЛНЕНИЕ

                                    ЧАСТ A

                                    Стойности за държавите от ЕАСТ от значение за изчисляването и коригирането на количеството квоти в ЕИП, които ще бъдат издадени от 2013 г. нататък съгласно членове 9 и 9а от Директива 2003/87/ЕО

                                 1.   Стойности за държавите от ЕАСТ съгласно член 9

                                 За определяне на тези числа е приложен линейният коефициент от 1,74 %.

                                    Исландия

                                 Цифрите са въз основа на средни годишни проверени емисии от 2005 до 2010 г. от дейности, които по принцип попадат в обхвата на Директива 2003/87/ЕО, през периода 2008—2012 г., което съответства на 23 934 квоти.

                                             Година

                                             Количество квоти

                                             2013 г.

                                             22 684

                                             2014 г.

                                             22 268

                                             2015 г.

                                             21 851

                                             2016 г.

                                             21 435

                                             2017 г.

                                             21 018

                                             2018 г.

                                             20 602

                                             2019 г.

                                             20 186

                                             2020 г.

                                             19 769

                                    Лихтенщайн

                                 Цифрите са въз основа на средногодишното общо количество квоти от Лихтенщайн за периода 2008—2012 г., което съответства на 17 943 квоти, определени в Националния план за разпределение на Лихтенщайн.

                                             Година

                                             Количество квоти

                                             2013 г.

                                             17 006

                                             2014 г.

                                             16 694

                                             2015 г.

                                             16 382

                                             2016 г.

                                             16 070

                                             2017 г.

                                             15 758

                                             2018 г.

                                             15 445

                                             2019 г.

                                             15 133

                                             2020 г.

                                             14 821

                                    Норвегия

                                 Цифрите са въз основа на средногодишното общо количество квоти от Норвегия за периода 2008—2012 г., което съответства на 14 255 268 квоти, определени в Националния план за разпределение на Норвегия.

                                             Година

                                             Количество квоти

                                             2013 г.

                                             13 511 143

                                             2014 г.

                                             13 263 101

                                             2015 г.

                                             13 015 060

                                             2016 г.

                                             12 767 018

                                             2017 г.

                                             12 518 976

                                             2018 г.

                                             12 270 935

                                             2019 г.

                                             12 022 893

                                             2020 г.

                                             11 774 851

                                       2.   Стойности за държавите от ЕАСТ съгласно член 9а, параграф 1

                                 За определяне на тези числа е приложен линейният коефициент от 1,74 %.

                                    Норвегия

                                             Година

                                             Количество квоти

                                             2013 г.

                                             832 974

                                             2014 г.

                                             817 682

                                             2015 г.

                                             802 390

                                             2016 г.

                                             787 098

                                             2017 г.

                                             771 806

                                             2018 г.

                                             756 514

                                             2019 г.

                                             741 222

                                             2020 г.

                                             725 930

                                       3.   Стойности за държавите от ЕАСТ съгласно член 9а, параграф 2

                                 За определяне на тези цифри е приложен линейният коефициент от 1,74 %.

                                    Исландия

                                             Година

                                             Количество квоти

                                             2013 г.

                                             1 732 936

                                             2014 г.

                                             1 700 527

                                             2015 г.

                                             1 668 119

                                             2016 г.

                                             1 635 710

                                             2017 г.

                                             1 603 301

                                             2018 г.

                                             1 570 892

                                             2019 г.

                                             1 538 484

                                             2020 г.

                                             1 506 075

                                    Норвегия

                                             Година

                                             Количество квоти

                                             2013 г.

                                             4 994 199

                                             2014 г.

                                             4 902 514

                                             2015 г.

                                             4 810 829

                                             2016 г.

                                             4 719 144

                                             2017 г.

                                             4 627 459

                                             2018 г.

                                             4 535 774

                                             2019 г.

                                             4 444 089

                                             2020 г.

                                             4 352 404

                                    ЧАСТ Б

                                    Стойности за държавите от ЕАСТ от значение за изчисляването на намаленията в ЕИП съгласно на член 11а, параграф 8, пета алинея

                                             Емисии през 2005 г. от съществуващи сектори
                                             (в тонове еквивалент на CO2 )

                                             Емисии през 2005 г. от нови сектори, включени от 2013 г.
                                             (в тонове еквивалент на CO2 )

                                             Исландия

                                             36 196

                                             899 645

                                             Лихтенщайн

                                             18 121

                                             0

                                             Норвегия

                                             19 730 000

                                             6 140 000“

                                       “

                  3.

                  След точка 21ал (Директива 2003/87/ЕО на Европейския парламент и на Съвета) се вмъкват следните точки:

                              „21алa.

                                 32010 R 1031: Регламент (ЕС) № 1031/2010 на Комисията от 12 ноември 2010 г. относно графика, управлението и други аспекти на тръжната продажба на квоти за емисии на парникови газове съгласно Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността (ОВ L 302, 18.11.2010 г., стр. 1), както е изменен със:

                                          —

                                             32011 R 1210: Регламент (ЕС) № 1210/2011 на Комисията от 23 ноември 2011 г. (ОВ L 308, 24.11.2011 г., стр. 2).

                                    За целите на настоящото споразумение разпоредбите на регламента се четат със следните адаптации:

                                          a)

                                          Първото изречение в член 22, параграф 7 се чете, както следва:
                                          „Държавите от ЕАСТ уведомяват Надзорния орган на ЕАСТ за идентичността на тръжния продавач и неговите данни за контакт, а той препраща информацията до Комисията.“

                                          б)

                                          В член 24, параграф 2 се добавят следните изречения:
                                          „Държавите от ЕАСТ сключват договор с тръжния инспектор, назначен вследствие на съвместна процедура за възлагане на Комисията и държавите членки, за мониторинг на тръжните процеси. В член 25, параграфи 1, 2, 3, 4 и 5 терминът „държави членки“ се разбира като включващ държавите от ЕАСТ.“

                                          в)

                                          В член 26, параграфи 1 и 2 се добавя следната алинея:
                                          „Държавите от ЕАСТ сключват договор с тръжната платформа, определена съвместно от Комисията и участващите държави — членки на ЕС, за продажбата на техните дялове от квоти, които следва да бъдат продадени на търг, когато държавите от ЕАСТ решат да обединят тръжната продажба на техните квоти с квотите на държавите — членки на ЕС, които участват в съвместното действие.“

                                          г)

                                          Следното изречение се добавя в член 27, параграф 1 и член 28, параграф 1:
                                          „Без да се засягат разпоредбите на договора, който ще бъде сключен между държавите от ЕАСТ и тръжната платформа, тръжната платформа, определена след съвместна процедура за възлагане на Комисията и държавите членки, участващи в съвместното действие, може да предоставя гореспоменатите услуги и на държавите от ЕАСТ.“

                                          д)

                                          Членове 30—32 не се прилагат за държавите от ЕАСТ, при условие че те са сключили договор с тръжните платформи, определени съгласно член 26 в съответствие с адаптация в) по-горе.

                                          е)

                                          В член 52, параграф 3 се добавят следните алинеи:
                                          „Делът на разходите за тръжния инспектор, свързан с тръжна платформа, определена съгласно член 26, параграф 1 или параграф 2, с която държавите от ЕАСТ са сключили договор, се разпределят между държавите членки, участващи в съвместното действие, и държавите от ЕАСТ в съответствие с техните дялове от общия обем на квотите, продавани на търг от съответната тръжна платформа, при условие че държавите от ЕАСТ обединят тръжната продажба на техните квоти с квотите на държавите — членки на ЕС, които участват в съвместното действие.
                                          Делът на разходите за тръжния инспектор, свързан с тръжна платформа, определена съгласно член 30, параграф 1 или параграф 2, с която държава от ЕАСТ е сключила договор, включително разходите за всеки отчет, изискван съгласно член 25, параграф 4, се поема от съответната държава от ЕАСТ по същия начин, по който това се извършва от държавите — членки на ЕС, които не участват в съвместното действие.“

                              21алб.

                                 32010 D 0002: Решение 2010/2/ЕС на Комисията от 24 декември 2009 г. за определяне, съгласно Директива 2003/87/ЕО на Европейския парламент и на Съвета, на списък с отрасли и подотрасли, за които сe смята, че са изложени на съществен риск от изтичане на въглерод (ОВ L 1, 5.1.2010 г., стp. 10), изменено със:

                                          —

                                             32011 D 0745: Решение 2011/745/ЕС на Комисията от 11 ноември 2011 г. (ОВ L 299, 17.11.2011 г., стр. 9.).

                              21алв.

                                 32011 D 0278: Решение 2011/278/ЕС на Комисията от 27 април 2011 г. за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член 10а от Директива 2003/87/ЕО на Европейския парламент и на Съвета (ОВ L 130, 17.5.2011 г., стp. 1), изменено със:

                                          —

                                             32011 D 0745: Решение 2011/745/ЕС на Комисията от 11 ноември 2011 г. (ОВ L 299, 17.11.2011 г., стр. 9).

                              21алг.

                                 32010 D 0670: Решение 2010/670/ЕС на Комисията от 3 ноември 2010 г. за определяне на критерии и мерки за финансиране на демонстрационни проекти със стопански характер за безопасно за околната среда улавяне и съхранение в геоложки обекти на CO2, както и за финансирането на демонстрационни проекти за новаторски технологии за възобновяема енергия, чрез схемата за търговия с квоти за емисии на парникови газове в Общността, въведена с Директива 2003/87/ЕО на Европейския парламент и на Съвета (ОВ L 290, 6.11.2010 г., стр. 39).

                              21алд.

                                 32011 R 0550: Регламент (ЕС) № 550/2011 на Комисията от 7 юни 2011 г. за определяне съгласно Директива 2003/87/ЕО на Европейския парламент и на Съвета на някои ограничения, приложими за използването на международни кредити за намалени емисии от проекти, отнасящи се за технологични газове (ОВ L 149, 8.6.2011 г., стр. 1).“

                  4.

                  В точка 21ам (Решение 2007/589/ЕО на Комисията) се добавят следните тирета:

                              „—

                                 32010 D 0345: Решение 2010/345/ЕС на Комисията от 8 юни 2010 г. (ОВ L 155, 22.6.2010 г., стр. 34),

                              —

                                 2011 D 0540: Решение 2011/540/ЕС на Комисията от 18 август 2011 г. (ОВ L 244, 21.9.2011 г., стр. 1).“

            Член 2
      Текстовете на регламенти (ЕС) № 1031/2010, (ЕС) № 550/2011 и (ЕС) № 1210/2011, Директива 2009/29/ЕО и решения 2010/2/ЕС, 2010/345/ЕС, 2010/670/ЕС, 2011/278/ЕС, 2011/540/ЕС и 2011/745/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на … или в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението за ЕИП, в зависимост от това коя от двете дати е по-късна (16).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  ОВ L 302, 18.11.2010 г., стр. 1.

         (3)  ОВ L 149, 8.6.2011 г., стр. 1.

         (4)  ОВ L 308, 24.11.2011 г., стр. 2.

         (5)  ОВ L 140, 5.6.2009 г., стр. 63.

         (6)  ОВ L 1, 5.1.2010 г., стр. 10.

         (7)  ОВ L 155, 22.6.2010 г., стр. 34.

         (8)  ОВ L 290, 6.11.2010 г., стр. 39.

         (9)  ОВ L 130, 17.5.2011 г., стр. 1.

         (10)  ОВ L 244, 21.9.2011 г., стр. 1.

         (11)  ОВ L 299, 17.11.2011 г., стр. 9.

         (12)  ОВ L 275, 25.10.2003 г., стр. 32.

         (13)  ОВ L 100, 10.4.2008 г., стр. 92.

         (14)  ОВ L 130, 15.5.2002 г., стр. 1.

         (15)  ОВ L 49, 19.2.2004 г., стр. 1.

         (16)  [Без отбелязани конституционни изисквания.] [С отбелязани конституционни изисквания.]


title: Решение (ЕС) 2017/768 на Съвета от 18 юли 2016 година за подписването, от името на Европейския съюз и неговите държави членки, и временното прилагане на Протокол към Евро-средиземноморскотo споразумение за асоцииране между Европейските общности и техните държави членки, от една страна, и Арабска република Египет, от друга страна, за да се вземе предвид присъединяването на Република Хърватия към Европейския съюз

text:
               4.5.2017

               BG

               Официален вестник на Европейския съюз

               L 115/1

         РЕШЕНИЕ (ЕС) 2017/768 НА СЪВЕТА
   от 18 юли 2016 година
   за подписването, от името на Европейския съюз и неговите държави членки, и временното прилагане на Протокол към Евро-средиземноморскотo споразумение за асоцииране между Европейските общности и техните държави членки, от една страна, и Арабска република Египет, от друга страна, за да се вземе предвид присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217, във връзка с член 218, параграф 5 от него,
   като взе предвид Акта за присъединяване на Република Хърватия, и по-специално член 6, параграф 2 от него,
   като взе предвид предложението на Европейската комисия,
   като има предвид, че:

               (1)

               Евро-средиземноморскотo споразумение за асоцииране между Европейските общности и техните държави членки, от една страна, и Арабска република Египет, от друга страна (1), („споразумението“), беше подписано на 25 юни 2001 г. Споразумението влезе в сила на 1 юни 2004 г.

               (2)

               Република Хърватия стана държава — членка на Европейския съюз, на 1 юли 2013 г.

               (3)

               В съответствие с член 6, параграф 2 от Акта за присъединяване на Република Хърватия, присъединяването ѝ към споразумението следва да се договори чрез протокол към споразумението, сключен между Съвета, който действа с единодушие от името на държавите членки, и Арабска република Египет.

               (4)

               На 14 септември 2012 г. Съветът упълномощи Комисията да започне преговори с Арабска република Египет. Преговорите приключиха успешно с парафирането на протокол в Брюксел на 29 октомври 2015 г.

               (5)

               В член 8, параграф 3 от протокола се предвижда временното му прилагане преди влизането му в сила.

               (6)

               Протоколът следва да бъде подписан, при условие на сключването му, и да се прилага временно,

         ПРИЕ НАСТОЯЩОТО РЕШЕНИЕ:
   Член 1
   Одобрява се подписването, от името на Съюза и неговите държави членки, на Протокола към Евро-средиземноморскотo споразумение за асоцииране между Европейските общности и техните държави членки, от една страна, и Арабска република Египет, от друга страна, за да се вземе предвид присъединяването на Република Хърватия към Европейския съюз, при условие на сключването на протокола.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) протокола от името на Европейския съюз и неговите държави членки.
   Член 3
   Протоколът се прилага временно, считано от 1 юли 2013 г., в съответствие с член 8, параграф 3 от него, до приключване на процедурите, необходими за сключването му.
   Член 4
   Настоящото решение влиза в сила в деня на приемането му.

      Съставено в Брюксел на 18 юли 2016 година.

            За Съвета

            Председател

         F. MOGHERINI

      (1)  ОВ L 304, 30.9.2004 г., стр. 39.